TAMATTANT N UGELLID— December 31, 2013 0 135
Lḥu Azergi AneYmas d umyaru. IssafeY-d sin wungalen “AYrum n yihaqqaren” d “IYed n tlelli” d yat teswit n umezgun “Is nsul nedder” netta d Eumar Derwic.
Ur sar ttuY ass-nnaY. Tessawi tafuyt Yer aYelluy d yennayer Yer tgira-nnes. Nek beddigh ammas n tasukt. Imiq, isteY ususem amm tegnut. Inker uYuyyi. Ngin wasuken s wulli tisiḍaṛin isdey uYyiys. Rwasen-t medden ikjem yizem. Ssnekren-t ageḍṛuṛ. Sfadin-t akal s iḍarṛen gezmen ifexsa d ifurusen s ijenway-nnsen isemmaḍen.
FfYent-d wallen nnsent. Ifassen teYwma tafuyt, ar kerrzen ifs n ugezzay d uters Yef waggayen iswan s imetṭi. Awal ittebbey g imawen izmummḥen, itteffeY-d inneqqerḍ amm tguta yerkan, ixemjen. Da itferfiḍ Yef wakal amm uslem urta-t ukiren imejjan ibeddan, illuẓen aneYmis.
Immut ugellid ! Idder ugellid !
MmYin-d yizlan amm yirden agensu n uters d ugezzay Yzan waskaren Yef wudem, sun s imetṭi d-runt wallen …
SYwayyeY : Imetṭi n umdaz midd win ungaẓ ?
UkiY s tuzzalt n umxezniy iksan ulli tYwebbez kigan n tikkal g udmer-inu. Tebḍa ul-inu Yef sin. Sfaffin-d idammen izegzawen seg tfekka-inu, Ywmen afus n tuzzalt. NniY: “Amgwer walli, afus ayed ibeddlen !”
ZzakerreY iberyan n wul-inu Yer taddart. Ur ssineY amek tteggeY ad idireY s uzgen n wul neY min tasa. Amek tga tudert tar ul ? Ur rriY ad isineY. LdiY-d ifilan d tissegna, ar gennuY ul-inu irwasen tabarda … DdmeY ar gennuY tibardiwin, da tent ttekkureY s walim ssxemjen wuggaden n iYwyal isiḍaṛen, zzenzeY-ten-t i medden iweḥlen seg iselsa, irin ad idiren tudert n iYwyal. Ran ad uYulen amm iYwyal ! Ran ad gen iYwyal. Ur ḥmilen medden ula idles-nnsen. Ḥemlen taYyuliyt, tiqqaṛ, imezran, assenker d tiqqwit n teYwyal. GniY ul-inu. SsaYuleY-t amm tbarda, maka ur riY ad t-zzenzeY. Ur riY ad t-keY i awed yan.
BeddiY ammas n medden ittrun, yuggan iYef i tfekka n umnukal temger tmattant. Awed g tmattant Ywmanas udem ad as-zlen tawerYi. Takerrust tteddu. NezYen-tt iysan iderYalen Yef ubrid isselkamen Yer tmeḍlin. Abrid issa s iYsan n iregzen ittunYan. NezYen medden ulawen-nnsen, ddun deffer n tkerrust tageldant, ar kerrzen udmawen d idmaren-nnsen, sfuffind izlan, ttin i tkerrust iYwman s idammen.
BeddiY Yas nek. Ul-inu ar ikkat. Aḍu n walim ar id-itteffeY seg wanzaren. Tenyuddu teYyuliyt g idammen-inu amm yisiḍ, iriY tawtemt. Yusy-i waḍu yejjan n tfekkiwin iclulfen Yer iYṛem n tmegganin.
NniY-asent :
– Immut ugellid!
Ullant Yef iYiṛ-inu amm tazzanin. Kud allant sswant alim s tkareY idmaren-inu. Γas kḍant aḍu n uYyul digi yzedYen festent, kksent iselsa nnsent …
FfYeY-d seg Yursent. Seg talkiwin, nnant-i :
-UYul-d tayeḍ tikkelt. Ttun-aY akw medden allig naYul negra aseṭṭa.
UteY-asent s iYef !
InYa-i wul-inu. UYuleY Yer taddart ad sgunfuY. Timegganin ssuḥlent-iyi ifadden ur zmireY ad beddeY …
NniY g iYf-inu : Idder neY immut ugellid ! Ad iddu ad iqewwed ! RtiY-as ad iYus g uzerdab usar ixessin.
LekmeY-d taddart. Ur zmireY ad aliY Yer afella. Uran-iyi ifadden. UsiY tabrat illan g tqedduḥt n tebratin ar ttaliY telYu telYu allig-nn lekmeY afella.
MYerdeY Yef tadawt. SsiqqeY aṛadyu. SellaY i umnukal ar isawal i ugdud. Awal-nnes idus ar issergigi igidar n taddart. UzneY afus Yer idmaren-inu. Ig akw azeggwaY s idammen …
Ajenwi n umxezni ibbey-i ul, ibḍat Yef sin !
NekreY, seksuY Yer asuk seg usfaylu n tgemmi. ẒriY medden da ttrun, ar teddun deffer n tkerrust n ugellid immuten. Nek iYf-inu isul-nn g tgemmi n tmegganin. Tawengimt-inu tsul ar ttini : Ad iddu ad iqewwed … Ad iYus g uzerdab … Idder neY immut … Ur i-iddi ka !
Xnifra, awilan n 1999
Tamawalt :
Tasukt : ruelle / Angaẓ : la souffrance / Timegganin : prostituées / Azerdab : Le grand feu/ Isiḍ : la rage.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn